Semnal de alarmă tras de secretarul general al Guvernului: Toate paturile ATI sunt ocupate, iar personalul este epuizat.
Antonel Tănase: Nu vrem să ajungem în situații disperate, de aceea Guvernul Orban alege să salveze vieți în detrimentul populismului ieftin. Tănase mai spune că măsurile "aparent nepopulare" pe care le-a luat Guvernul Orban sunt "din respect pentru viața medicilor și a oamenilor". Secretarul general al Guvernului afirmă că românii trebuie să respecte măsurile, pentru că fiecare are dreptul la viață și la sănătate.
Secretarul general al Guvernului, Antonel Tănase, admite faptul că locurile la Terapie Intensivă s-au epuizat. El a scris, marți, pe Facebook că românii trebuie să respecte măsurile, pentru că fiecare are dreptul la viață și la sănătate.Antonel Tănase a scris, marți, pe Facebook, că măsurile "aparent nepopulare" pe care le-a luat Guvernul Orban sunt "din respect pentru viața medicilor și a oamenilor"."Toate paturile ATI sunt ocupate, medicii sunt obosiți, personalul medical este epuizat. Nu vrem să ajungem în situații disperate, de aceea Guvernul Orban alege să salveze vieți în detrimentul populismului ieftin. Alternativa, spun <specialiștii în politică> era să lăsăm oamenii să se îmbolnăvească și să supraviețuiască cine poate. Dar este asta ceva ce putem avea pe conștiință? Nu. De aceea, oricât de neplăcute sunt noile măsuri, ele trebuie respectate pentru că orice român are dreptul la viață și la sănătate", a scris Tănase.Acesta afirmă și că sistemul medical românesc este deficitar, din cauza ultimilor miniștri, din PSD, care "au lăsat Sănătatea la pământ".